**ПРЕДЛОГ ЗАКОН ЗА ДОНИРАЊЕ НА ВИШОК НА ХРАНА**

1. **ПРЕДМЕТ НА УРЕДУВАЊЕ**

**Член 1**

Со овој закон се уредува системот на донирање на вишок храна, организација на системот на донирање на вишок храна, операторите со донирана вишок храна, условите и постапката при донирање на вишок храна, корисниците на донирана вишок храна, органите надлежни за регистрација и надзор над операторите со донирана вишок храна, како и други прашања кои се значајни за донирањето и дистрибуцијата на донирана вишок храна.

1. **ЦЕЛ НА ЗАКОНОТ**

**Член 2**

Целта на овој закон е:

1) овозможување, организиран и ефективен проток на безбедна вишок храна преку системот за донирање вишок храна до корисниците утврдени со овој закон (во понатамошниот текст: корисници)

2) промовирање на донирањето на вишокот храна;

3) придонесување кон остварување на основното човеково право за пристап до храна;

4) овозможување усогласено одвивање на процесот согласно начелото на солидарност, хуманост и начелата за хигиена и безбедност на храната;

5) придонесување кон ограничување на негативните ефекти врз животната средина преку намалување на отпадот од храна.

1. **ПРИМЕНА НА ЗАКОНОТ**

**Член 3**

1. Овој закон се применува врз донирањето вишок храна од донаторите на храна кои имаат седиште и престојувалиште на територијата на Република Северна Македонија до корисниците.
2. Овој Закон не го опфаќа донирањето на храна:
3. послужена во кетеринг служби, изложена на саеми и други манифестации;
4. кое донаторот на храна го врши надвор од одредбите на овој закон и
5. од страна на домаќинствата.

**Член 4**

Примената на овој закон не влијае врз правата од социјалната заштита кои граѓаните ги остваруваат врз основа на прописите од областа на социјалната заштита.

**Член 5**

**Субсидијарна примена на други закони**

Доколку одредени прашања не се уредени во овој Закон, се применуваат одредбите од соодветните материјални и процесни закони.

1. **ДЕФИНИЦИИ**

**Член 6**

Одделни изрази употребени во овој закон го имаат следново значење:

**”Вишок храна”** ехрана произведена и ставена во промет согласно Законот за безбедност на храната, а која e непродаденa или непобаранa заради недостаток на побарувачка, повлечена од продажба бидејќи не ги задоволува стандардите на продажба на фирмата, храна на која и се приближува крајниот рок на траење, преостанати залихи, храната која поради технички недостатоци (недостатоци во ознаките, пакувањето, тежината, грешки во производството, оштетувања од метеоролошки услови и други физички недостатоци) не може да се пушти во промет, а која ги исполнува условите согласно прописите од областа на безбедност на храна, примарни земјоделски производи од растително потекло, како и неискористена храна подготвена во маркети и угостителски објекти за исхрана, финалните пекарски производи и дериватите на тесто од брашно произведени во пекарници кои немаат потреба од термички третман кои не се продадени или управувани во рок од 24 часа по производството, како и конфискувана храна безбедна за употреба.

**”Отпад од храна”** е храна која се отфрла од ланецот на исхрана заради истек на рок на траење или храна за која е докажано дека е штетна по здравјето на луѓето и животните.

**”Донирање на вишок храна”** е непрофитна дејност, која е поврзана со која било фаза од производството, преработката и дистрибуција на донирана вишок храна.

**”Донатор на вишок храна”** е физичкоили правно лице производител на храна кое донира храна без профит, за општествена корист.

**”Корисник на донирана храна”** е лице кое во моментот искажува потреба од храна.

**”Систем оператор”** е институција која се определува согласно овој закон, да го следи донирањето на вишок храна.

**”Систем на донација на вишок храна”** емрежа на организации кои вршат непорофитна дејност, односно кои учествуваат во процесот на собирање и дистрибуција на донираната вишок храна.

**”Оператор со донирана вишок храна”** е здружение на граѓани кое врши непрофитна дејност, односно ја собира донираната храна од донаторите и ја дистрибуира донираната храна до корисниците.

**”Прифатен центар за донирана вишок храна”** е објект кој се користи од страна на операторот со донирана вишок храна за складирање на донираната вишок храна до прераспределба на донираната храна до корисниците.

**”Комисија за координација”** е тело кое иницира измени на политики за развој и подобрување на системот на донирање на храната и намалување на отпадот од храна.

1. **ПРЕДМЕТ, УСЛОВИ И НАЧИН НА ДОНИРАЊЕ НА ВИШОК ХРАНА**

**Член 7**

Предмет на донација е вишокот храна опфатен во дефиницијата ,,вишок храна,, согласно член 6 од овој закон.

**Член 8**

**Користење на донирана вишок храна**

1. Донираната вишок храна согласно овој закон се дистрибуира до корисниците преку операторите со донирана вишок храна.
2. Донираната вишок храна не смее да биде предмет на промет и да се користи за други цели надвор од пропишаните од овој закон.

**Член 9**

1. Донаторот на вишок храна и операторот со донирана вишок храна склучуваат договор во писмена форма согласно Законот за облигациони односи.
2. Операторот со донирана вишок храна при распределба на вишок храна на корисниците истото го потврдува со приемница потпишана од корисникот на вишокот на храна.

**Член 10**

**Донирање вишок храна**

1. Операторите со донирана вишок храна ја дистрибуира вишокот храна до корисниците без надомест.
2. Операторите со донирана вишок храна не можат да примаат добра и услуга од корисниците во замена за дистрибуирана вишок храна.
3. Операторите со донирана вишок храна не можат да се стекнуваат со добивка од донираната вишок храна која ја дистрибиураат како помош и донација до корисниците.

**Член 11**

**Мерки за намалување на отпад од храна**

(1) Мерки за намалување на отпад од храна подразбира утврдување одговорности и организирање на произведувачите, преработувачите и дистрибутерите на храна, како и на потрошувачите и организациите. Мерките за намалување на отпад од храна се спроведуваат според следниот приоритет:

1) употреба на вишокот храна наменета за човечка употреба преку донирање или преработка;

 2) искористување на храната како храна за исхрана на животните и

 3) користење на храната за произведување компост за земјоделски потреби или за производство на енергија.

 (2) Борбата против фрлањето храна подразбира и подигање на свеста и информирање на сите чинители, организирање на чинителите на локално ниво и редовна комуникација со потрошувачите, особено во рамки на локални програми за спречување на создавањето отпад.

(3) За фрлањето на храната како отпад се наплаќа посебна давачка.

1. Министерот за животна средина и просторно планирање пропишува мерки и давачки за фрлањето на храната како отпад.

**Член 12**

**Повраток на храна**

1. Повратокот на храна од малопродажен објект до дистрибутерот односно производителот не е дозволен.
2. По исклучок на став (1) од овој член, повратокот на храна од малопродажен објект до дистрибутерот односно производителот е дозволен:
3. за примарни земјоделски производи;
4. во рок од 5 дена по приемот на храната доколку се утврди дека храната не одговара на нарачката;
5. во рокот на употреба на храната, доколку повратената храна се процесира во друга храна од страна на производителот, за што истиот има изработено технолошка специфкација и се согласил за прием на истата со издавање на писмена согласност и
6. во рок на употреба на храната за храна која понатаму е наменета за храна за исхрана на животните согласно Законот за безбедност на храна за животните.

(3) Непродадената и недонираната храна по изминување на рокот на траење на храната треба да се уништи или искористи за производство на компост за земјоделски потреби или за производство на енергија.

1. **КОРИСНИЦИ**

**Член 13**

**Остварување на помош со вишок храна**

1. Вишокот храна согласно овој закон се дистрибуира до лицата кои искажале потреба за истата, водејќи посебна грижа за лица во социјален ризик, лица погодени од елементарна непогода, лица со ниски примања, бездомни лица и лица вклучени во програми за ресоцијализација.
2. Вишокот храна до корисниците може да се донира и преку установи за социјално згрижени лица, народни кујни, верски заедници, религиозни групи и здруженија на граѓани кои вршат работи од областа на социјална заштита.
3. Операторите со донирана вишок храна имаат право да објавуваат информации за дистрибуиција на вишок храна на огласните табли во центрите за социјална работа и во општините.

**Член 14**

**Користење на донацијата од корисниците**

(1) Корисниците на донираната вишок храна не смеат да ја продаваат храната која им е распределена како донација и помош преку операторите со донирана вишок храна.

(2) Операторите со донирана вишок храна ги информираат корисниците за забраната од став (1) на овој член.

(3) Операторите со донирана вишок храна ги информира корисниците и за:

1. вишокот храна и роковите во кои се донира вишок храна;
2. системот за донирање на вишок храна и операторите со донирана вишок храна и
3. користење на услугите.

**6. ОДГОВОРНОСТА НА ДОНАТОРОТ И ОПЕРАТОРОТ СО ДОНИРАНА ВИШОК ХРАНА**

**Член 15**

**Одговорност за безбедност на донираната храна**

(1) По исклучок од член 31 став (1) од Законот за безбедност на храната, одговорноста за безбедноста на донираната храна ја сноси донаторот на вишокот храна;

(2) Операторот со донирана вишок храна и прифатниот центар за донирана вишок храна мора да бидат регистрирани и да ги исполнува барањата од Законот за безбедност на храната со кои се гарантира дека храната во периодот на складиштење во прифатниот центар за донирана храна дополнително не се контаминира и е во согласност со барањата за температурен режим на храната;

(3) Операторите со донирана вишок храна се одговорни за исполнување на условите пропишани со прописите за храна во рамките на бизнисот со храна кој е под нивна контрола;

(4) Операторите со донирана вишок храна се одговорни за придржување кон рокот на траење на храната во кој храната може да се достави до корисникот.

1. **ПРИМЕНА НА ОПШТИТЕ БАРАЊА ЗА БЕЗБЕДНОСТ НА ХРАНА**

**Член 16**

(1) Се донира само безбедна храна, согласно прописите за безбедност на храна.

(2) Донаторите на вишок храна и операторите со донирана вишок храна кои се учесници во ланецот на донирање на вишок храна, во постапката на донација, селекција и распределба на донираната вишок храна постапуваат согласно одредбите на овој закон и општите барања за хигиена на храна, утврдени во прописите од областа на безбедност на храна;

(3) Операторите со донирана вишок храна кои складираат и дистрибуираат донирана вишок храна треба да ги исполнуваат условите за транспорт, дистрибуција и складирање на донирана вишок храна како оператори со храна согласно прописите за безбедност на храна.

* + - 1. **УСЛОВИ, НАЧИН ПОСТАПКАТА ЗА РЕГИСТРАЦИЈА НА ОПЕРАТОРИТЕ СО ДОНИРАНА ВИШОК ХРАНА**

**Член 17**

**Упис во Регистарот на оператори со донирана вишок храна**

 (1) Операторите со донирана вишок храна поднесуваат барање до Министерството за труд и социјална политика за запишување во регистарот на оператори со донирана вишок храна.

(2) Кон барањето од ставот (1) на овој член, операторот со донирана вишок храна потребно е да приложи:

1) доказ од за упис во централен регистара на здружението на граѓани;

2) доказ за регистриран оператор со храна од страна на Агенцијата за храна и ветеринарство и

 (3) Министерството за труд и социјална политика води регистар на оператори со донирана вишок храна.

 (4) Во регистарот на оператори со донирана вишок храна се впишува здружението, кое покрај условите предвидени со Законот за здруженија и фондации, ги исполнува и следниве услови:

1) има соодветен простор за работа и кадровски услови, согласно со овој закон;

2) има доказ за економско и финансиско работење врз основа на скратен сметководствен исказ од годишна сметка и

 3) има потврда од Управата за јавни приходи за платени даноци и други јавни давачки.

 (5) Министерството за труд и социјална политика донесува решение за упис во регистарот на оператори со донирана вишок храна односно решение за одбивање на барање за упис во рок од 30 дена од денот на приемот на барањето.

(6) Против решението на Министерството за труд и социјална политика за одбивање на барањето за упис од претходниот став на овој член барателот има право на жалба во рок од 15 дена од денот на приемот на решението до Државната комисија за одлучување во управна постапка и постапка од работен однос во втор степен.

(7) Формата и содржината на регистарот и начинот на водење на евиденцијата ги пропишува Министерството за труд и социјална политика.

**Член 18**

**Бришење од Регистарот на Оператори со донирана храна**

Операторите со донирана вишок храна од регистарот на оператори со донирана вишок храна може да биде избришан и да му биде поништено претходно донесеното решение во следните случаеви:

1) по писмено барање од Оператор со донирана храна,

2) при бришење на здужението од Регистар на здруженија на граѓани и фондации при Централниот регистар на Република Северна Македонија,

3) доколку се утврди дека Операторот со донирана храна е регистриран врз основа на неточни податоци и

4) биде избришен од регистарот на оператор со храна што го води Агенцијата за храна и ветеринарство.

**Член 19**

**Услови за операторите со донирана вишок храна и прифатен центар за донирана вишок храна во поглед на безбедност на храната**

1. Операторите со донирана вишок храна и прифатниот центар за донирана вишок храна треба да бидат регистрирани од страна на Агенцијата за храна и ветеринарство, согласно прописите за безбедност на храна.
2. Операторите со донирана вишок храна кои примаат донирана вишок храна треба да ги исполнуваат условите за транспорт, складирање и дистрибуција на донираната вишок храна согласно прописите за безбедност на храна.
3. Операторите со донирана вишок храна треба да водат евиденција со која се овозможува следливост на прием и дистрибуција на донираната вишок храна согласно прописите за безбедност на храна.
4. Операторите со донирана вишок храна се должни да во работењето ги исполнуваат обврските од прописите за безбедност на храна доколку со овој закон не е поинаку уредено и условите од овој закон.
5. По исклучок на член 45 од Законот за безбедност на храната операторите со донирана вишок храна треба да обезбедат примена на правила за добра производствена и добра хигиенска пракса.
6. Операторите со донирана вишок храна применуваат мерки кои се потребни за да се избегне мешање или размена на производите кои се наменети за различни цели.

**Член 20**

**Барање за помош со донирана вишок храна**

(1) Корисникот добива донирана вишок храна по сопствено барање упатено до операторот со донирана вишок храна или по пријава од трето лице.

 (2) Операторот со донирана вишок храна води листа на регистрирани корисници, листата се ажурира на секој 3 месеци и се доставува до систем операторот.

**Член 21**

Операторите со донирана вишок храна, соработуваат со систем операторот, единиците на локалната самоуправа, центрите за социјални работи, министерството за труд и социјална политика, здруженија и други органи и институции.

* + - 1. **МИНИМАЛНИТЕ РОКОВИ ЗА ДОНИРАЊЕ НА ХРАНАТА, ПРИЈАВУВАЊЕ НА ДОНАЦИЈА НА ХРАНА, ТРАСФЕРОТ И ЕВИДЕНЦИЈАТА НА ДОНИРАНАТА ХРАНА ВО СИСТЕМОТ НА ДОНАЦИЈАТА**

**Член 22**

**Минимални рокови за донирање храна**

1. Донаторот на вишок храна може да ја донира храната најкасно до истекот на 10% од временскиот рок на траење на храната, односно во било кој момент во рокот на траење на храната, доколку се гарантирани интегритетот на примарната амбалажа и услови за складирање и ако примателот се согласи со тоа;
2. Не смее да се донира храна на кој и е поминат рокот на траење втиснат на амбалажата, односно храна која не е безбедна.

**Член 23**

**Пријавување донација на храна**

Донаторот на вишок храна го известува операторот со донирана вишок храна или систем операторот дека располага со храна која сака да ја донира.

**Член 24**

**Евиденција за донираната вишок храна**

1. Донаторот на вишок храна е должен да води евиденција за донираната вишок храна, и на договорите за донација помеѓу донаторот на вишок храна и операторот со донирана вишок храна.
2. Донаторот и операторот со донирана вишок храна, при секоја донација, заедно ја проверуваат количината и состојбата во која се наоѓа на храната која се донира и заедно потпишуваат испратница за прием, односно фактура за примопредавање.
3. Донаторот и операторот со донирана вишок храна водат евиденција на доставените испратници / фактури и должни се да ги чуваат, како доказ, пред надлежните институции, при вршење на надзор односно контрола.
4. Операторот со донирана вишок храна е должен податоците за реализирани количини на донирана вишок храна за претходниот месец/година, да ги достави до систем операторот.
5. Формата, содржината и начинот на водење на евиденцијата за донираната вишок храна ги пропишува Министерот за труд и социјална политика.

**Член 25**

**Уредување на условите и начин за вршење на дејноста**

**донирање на вишок на храна**

Дејноста донирање на вишок храна се врши под услови и на начин утврден во член 8, 9 и 10 на овој закон.

* + - 1. **ДАНОЧНИТЕ ОЛЕСНУВАЊА КОИ ГИ ИМААТ ДОНАТОРИТЕ НА ХРАНА**

**Член 26**

Донаторот на вишок храна има право на даночни поттикнувања. За донациите на вишок храна може да се бара даночни поттикнувања согласно Законот за донации и за спонзорства во јавните дејности.

**СИСТЕМ ОПЕРАТОР**

**Член 27**

1. Систем операторот води регистар на оператори со донирана вишок храна, евиденција на корисници, прибира извештаи за количините на донирана храна и го следи процесот на донирање на вишок храна.
2. Надлежна институција која е систем оператор е Министерството за труд и социјална политика.
3. **КОМИСИЈА ЗА КООРДИНАЦИЈА**

**Член 28**

1. За координација на спроведувањето на активностите на системот на донирање вишок на храна и иницира измени на политики за развој и подобрување на системот на донирана вишок храна, Министерот за труд и социјална политика формира комисија за координација.
2. Комисијата од став (1) на овој член се состои од членови од Министерство за труд и социјална политика, Министерство за земјоделство, шумарство и водостопанство, Агенција за храна и ветеринарство, Министерство за финансии, Министерство за правда, Министерство за локална самоуправа и Министество за животна средина и просторно планирање и претставници од операторите со донирана вишок храна регистрирани во Регистарот на оператори за донирана вишок храна на систем операторот.
3. Комисијата од став (1) од овој закон има право на надоместок во висина од една исплатена просечна бруто плата во Република Северна Македонија испалтена во предходната година.
4. Надоместокот од став (3) од овој член со решение го исплаќа Министерот за труд и социјална политика.
5. Комисијата е со мандат од 4 години и истата донесува деловник за начинот на нејзиното работење.
6. Стручно-административните работи за комисијата од став (1) на овој член ги врши Министерството за труд и социјална политика.
7. **НАДЗОР**

**Член 29**

Надзор над спроведување на одредбите на овој закон врши Министерството за труд и социјална политика.

1. **ПРЕКРШОЧНИ ОДРЕДБИ**

**Член 30**

Глоба во износ од евра во денарска противвредност ќе му се изрече на донатор на храна доколку:

1. нема склучено договор во писмена форма согласно законот за облигациони односи (член 9 став (1));
2. врши повраток на храна од малопродажен објект до дистрибутерот односно производителот спротивно од одредбите на член 12 (член 12 став (2));
3. храната која се донира е небезбедна и не ги исполнува прописите за безбедност на храна (член 16 став (1));
4. донира храна на кој и е поминат рокот на траење втиснат на амбалажата, односно храна која не е безбедна (член 22 став (2));
5. не води евиденција за донираната храна, и на договорите за донација помеѓу донаторот и операторот со донирана вишок храна (член 24 став (1) и (3)).

**Член 31**

Глоба во износ од евра во денарска противвредност ќе му се изрече на операторот со донирана вишок храна доколку:

1. донираната вишок храна биде предмет на промет и се користи за други цели надвор од пропишаните (член 8 став (2));
2. при распределба на вишок храна на корисниците истото не води приемница потпишана од корисникот на вишокот на храна (член 9 став (2));
3. донираната вишок храна ја дистрибуира до корисниците со надомест (член 10 став (1));
4. примаат добра и услуга од корисниците во замена за дистрибуирана вишок храна (член 10 став (2));
5. се стекнуваат со добивка од донираната вишок храна која ја дистрибиураат како помош и донација до корисниците (член 10 став (3));
6. врши донирање на вишокот храна до корисниците надвор од одредбите на член 13 (член 13 став (1 и 2));
7. не ги информираат корисниците за забраната од член 14 (член 15 став (2 и 3));
8. не се придружуваат кон рокот на траење на храната во кој храната може да се достави до корисникот (член 15 став (4));
9. работат без да бидат регистрирани како оператори со донирана вишок храна (член 17 став (1));
10. не применуваат мерки кои се потребни за да се избегне мешање или размена на производите кои се наменети за различни цели. (член 19 став (7));
11. не достави храна до корисникот по негово барање или по пријава од трето лице (член 20 став (1));
12. не води листа на регистрирани корисници, истата не ја ажурира и не ја доставува до систем операторот (член 20 став (2));
13. не води евиденција за донираната храна и на договорите за донација помеѓу донаторот и операторот со донирана вишок храна (член 24 став (3));
14. податоците за реализирани количини на донирана храна за претходниот месец/година, не ги доставува до систем операторот (член 24 став (4));
15. **ПРЕОДНИ И ЗАВРШНИ ОДРЕДБИ**

**Член 32**

Подзаконските акти предвидени со овој закон ќе се донесат во рок во рок од три месеци од денот на влегувањето во сила на овој закон.

**Член 33**

Комисија за кординација од член 28 од овој закон ќе се формира во рок од 3 месеци од денот на влегувањето во сила на овој закон.

**Член 34**

Овој закон влегува во сила осмиот ден од денот на објавувањето во „Службен весник на Република Северна Македонија“, а ќе отпочне да се применува од ---------------------